Kúpna zmluva
uzatvorená podľa § 588 a nasl. zákona č. 40/1964 Zb. Občianskeho zákonníka v znení neskorších predpisov (ďalej len „Občiansky zákonník“)
Predávajúci:
Hrašková Jana, rod. Fazuľková, 
nar. 01.01.2000, 
r.č. xxxxxx/xxxx,
trvale bytom: Vyšná 7, Žilina 010 01 (občan SR)
IBAN: 0000 0000 1234 5678
( ďalej len „Predávajúci“ )
a
Kupujúci: 
Mrkvička Jozef rod. Mrkvička
nar. 01.01.2000, 
r.č. xxxxxx/xxxx,
trvale bytom: Vyšná 7, Košice 040 01 (občan SR)
( ďalej len „Kupujúci“ )
sa dohodli na uzatvorení tejto kúpnej zmluvy (ďalej len „zmluva“):
Článok I.
Úvodné ustanovenie
Predávajúci sú podieloví spoluvlastníci nehnuteľností, nachádzajúcich sa v katastrálnom území XY, obec XY, okres XY, zapísaných Okresným úradom XY, katastrálnym odborom a to nasledovne:
Predávajúci je podielovým spoluvlastníkom v k.ú. XY v podiele po 4/12-tinách (vedené na LV č. 11111) a to na :
pozemku č. E-KN 1111, orná pôda o výmere XY m2 (výmera Predávajúceho XY m2 ), 
...
(Nehnuteľnosti uvedené v Čl. I tejto kúpnej zmluvy, ďalej len „predmet kúpy, resp. predmet zmluvy“).
Článok II.
Predmet zmluvy
Predávajúci touto Kúpnou zmluvou predávajú svoje podiely na pozemkoch, uvedené v Čl. I. tejto Kúpnej zmluvy Kupujúcemu a ten ich kupuje do podielového/výlučného spoluvlastníctva.
Predmetom tohto majetkového prevodu sú podiely na pozemkoch uvedené v Čl. I. tejto zmluvy.  
Predávajúci sa zaväzujú, že predmet kúpy odovzdajú Kupujúcemu do držby v lehote uvedenej v Čl. IV. tejto zmluvy a Kupujúci sa zaväzuje, že predmet kúpy prevezme a zaplatí mu zaň kúpnu cenu uvedenú Čl. III. tejto Kúpnej zmluvy.
Článok III.
Kúpna cena
Kúpna cena za predmet kúpy vo vlastníctve predávajúceho bola dohodou zmluvných strán stanovená na sumu v celkovej výške XY,– €, (slovom: XY eur). 
Kupujúci vyplatil v deň podpísania tejto kúpnej zmluvy v hotovosti/na účet, ešte pred podaním na Okresný úrad XY, Katastrálny odbor.
Článok IV.
Odovzdanie predmetu kúpy
Predávajúci odovzdávajú Kupujúcemu predmet kúpy do držby po vyplatení kúpnej ceny, a to bez ohľadu na okamih povolenia vkladu vlastníckeho práva Kupujúceho do katastra nehnuteľností. 
Od okamihu odovzdania predmetu kúpy má Kupujúci právo bezodplatne držať a užívať predmet kúpy tak, ako by bol jeho spoluvlastník. 
Od okamihu odovzdania predmetu kúpy sa Kupujúci zaväzuje znášať všetky náklady súvisiace s užívaním predmetu kúpy.
Článok V.
Nadobudnutie vlastníckeho práva
Vecno-právne účinky nadobudnutia vlastníckeho práva Kupujúceho k predmetu kúpy nastanú právoplatným rozhodnutím príslušného okresného úradu, katastrálneho odboru, o povolení vkladu vlastníckeho práva na základe tejto zmluvy. 
Zmluvné strany sa dohodli, že návrh na vklad vlastníckeho práva bude podpísaný a podaný na kataster Kupujúcim, po podpísaní Kúpnej zmluvy a vyplatení celej kúpnej ceny a poplatky spojené s vkladom vlastníckeho práva do katastra nehnuteľností uhradí Kupujúci. 
Účastníci sa zaväzujú poskytnúť si vzájomnú súčinnosť vyplývajúcu z tejto zmluvy, vrátane súčinnosti potrebnej pre prevod vlastníckeho práva na základe tejto zmluvy a odstránenia prípadných nedostatkov návrhu na vklad alebo tejto zmluvy. 
Článok VI.
Vyhlásenia zmluvných strán
Predávajúci vyhlasujú, že im nie sú známe akékoľvek faktické alebo právne vady predmetu kúpy, na ktoré by mali Kupujúceho pred predajom upozorniť a ručia za bezospornosť tohto majetkového prevodu uvedenom v tejto zmluve.
Predávajúci ručia za to, že na prevádzanej nehnuteľnosti v čase predaja neviaznu žiadne vecné bremená, predkupné práva a iné práva tretích osôb. Predávajúci sa zaväzujú, že až do právoplatného rozhodnutia príslušného katastra o povolení vkladu vlastníckeho práva k nehnuteľnosti v prospech kupujúcej, nescudzí nehnuteľnosti v prospech tretích osôb, ani žiadnym spôsobom ich nezaťaží a nepodá akýkoľvek návrh na povolenie vkladu vlastníckeho práva, alebo iného práva k prevádzanej nehnuteľnosti v prospech tretej osoby.
Predávajúci majú právo odstúpiť od zmluvy najmä v prípade, ak sa tvrdenia kupujúcich ukážu ako nepravdivé, ak nebude vyplatená zvyšná časť kúpnej ceny v zmysle Čl. III. alebo ak príslušný Katastrálny odbor nepovolí vklad vlastníckeho práva k nehnuteľnostiam v prospech kupujúceho, a ak voči takémuto rozhodnutiu neexistujú žiadne opravné prostriedky.  
Kupujúci vyhlasuje, že stav a vlastnosti predmetu kúpy sú mu známe, nakoľko si ho pred podpisom tejto Zmluvy osobne a podrobne obhliadol.
Predávajúci vyhlasujú, že na predmete kúpy neviaznu žiadne záložné práva, vecné bremená, nájomné práva a ani žiadne iné vecné alebo záväzkové práva (nároky) tretích osôb.
Predávajúci vyhlasujú, že ku dňu podpisu tejto zmluvy sú uhradené všetky splatné dane a poplatky súvisiace s vlastníctvom a užívaním predmetu kúpy.
V prípade, ak sa vyhlásenie Predávajúcich uvedené v bode 1. tohto článku zmluvy ukáže ako nepravdivé, vznikne Kupujúcemu právo na odstúpenie od zmluvy. 
Článok VII.
Záverečné ustanovenia
Zmluva nadobúda platnosť a účinnosť dňom jej podpisu oboma zmluvnými stranami. Vecno-právne účinky prevodu vlastníckeho práva na základe tejto zmluvy nastanú spôsobom podľa Čl. V. tejto zmluvy.
Práva a povinnosti zmluvných strán, ktoré nie sú upravené touto zmluvou, sa spravujú príslušnými ustanoveniami Občianskeho zákonníka.
Meniť a dopĺňať túto zmluvu je možné len na základe zhodného prejavu vôle zmluvných strán písomnými dodatkami. 
Zmluva je vyhotovená v šiestich rovnopisoch, z ktorých po jednom obdržia účastníci tejto zmluvy a dva rovnopisy sú určené pre katastrálne konanie.
Zmluvné strany vyhlasujú a potvrdzujú, že súhlasia s obsahom zmluvy, že táto zmluva vyjadruje ich skutočnú, vážnu a slobodnú vôľu a že túto zmluvu neuzavreli ani v tiesni ani za nápadne nevýhodných podmienok. Na znak toho zmluvné strany túto zmluvu vlastnoručne podpisujú.
V Košiciach dňa 1.1.2024
Podpis predávajúceho
Podpis kupujúceho




